ถูกเเมวข่วนวันที่ 25 เมษายน 2561 ฉีดวัคซีนเเล้ว 4 เข็ม เเล้วถูกหมากัดอีก วันที่ 18 กรกฎาคม ไปฉีดกระตุ้ม มา 1 เข็ม เเล้ววันที่ 24 กรกฏาคม ถูกหมากัดอีก ต้องไปฉีดกระตุ้นอีกไหมครับ
สวัสดีค่ะ tumcub @การประเมินความเสี่ยงของติดเชื้อพิษสุนัขบ้าเบื้องต้น จะประกอบด้วย 2 ส่วนหลักคือ 1. ประวัติการสัมผัส โดยหากผิวหนังผู้สัมผัสมีแผลหรือรอยถลอก แนะนำให้ฉีดวัคซีนพิษสุนัขบ้า ซึ่งแพทย์จะพิจารณาว่า จะเป็นการฉีดกระตุ้นหรือฉีดให้ครบทั้งคอร์ส 2. ประวัติสัตว์ที่สัมผัส โดยสัตว์ที่สัมผัสเป็นสุนัขและแมวที่ได้รับการฉีดโรคพิษสุนัขบ้าประจำโดยครั้งสุดท้ายโดยสัตว์นั้นได้รับวัคซีนไม่เกิน 1 ปี ประกอบกับเหตุในการถูกกัดหรือข่วนมีเหตุโน้มน้าวชัดเจน เช่น การทำร้าย การแกล้งสัตว์ เข้าใกล้สัตว์ที่หวงอาหาร หรือลูกอ่อน ยังไม่จำเป็นต้องได้รับวัคซีนป้องกันพิษสุนัขบ้าแต่ควรกักขังสัตว์เพื่อดูอาการอย่างน้อย 10 วัน หากมีอาการผิดปกติให้รีบฉีดวัคซีน อีกกรณีคือ สุนัขหรือแมวที่ได้รับการเลี้ยงดูอย่างดี อยู่ในระบบปิดไม่ได้สัมผัสสัตว์อื่น กรณีนี้ไม่จำเป็นต้องฉีดวัคซีนพิษสุนัขบ้า @จากที่ tumcub เล่ามา หากประวัติสุนัขที่กัดไม่น่าไว้ใจ (สุนัขจรจัด หรือไม่ทราบประวัติการรับวัคซีนป้องกันพิษสุนัขบ้า) ไม่มีเหตุจูงใจที่จะทำให้สุนัขกัดที่ชัดเจน รวมถึงแผลที่กัดมีการฉีกขาดมาก หรือหลายแผล ควรไปพบแพทย์เพื่อพิจารณาเรื่องการฉีดวัคซีนป้องกันพิษสุนัขบ้าค่ะ @แต่หากสุนัขนั้นมีเหตุจูงใจในการทำร้าย, เป็นสุนัขที่เฝ้าดูอาการได้, แผลที่กัดเป็นเพียงรอยถลอก อาจเฝ้าสังเกตอาการสุนัขนั้นประมาณ 10วัน หากสุนัขมีอาการผิดปกติ หรือตายไม่ทราบสาเหตุ ให้รีบไปพบแพทย์เพื่อรับวัคซีนป้องกันพิษสุนัขบ้าค่ะ